Džajavidžajos kalnagūbris
Džajavidžajos kalnagūbris (indonez. Pegunungan Jayawijaya) – kalnagūbris Indonezijoje, Naujosios Gvinėjos salos vakaruose, Maokės kalnuose. Tęsiasi 370 km tarp Sudirmano kalnų ir Žvaigždžių kalnų rytuose, ties siena su Papua Naująja Gvinėja. Aukščiausios viršūnės: Mandalos kalnas (4760 m) Trikoros kalnas (4730 m) Indenbergo kalnas (4673 m) Jamino kalnas (4535 m) Rytų Karstenso kalnas (4400 m) Kalnų šlaituose yra ledynų, tačiau jie sparčiai traukiasi. Dalis kalnų saugoma Džajavidžajos gamtos draustinyje.